open-index/open-wikipedia-markdown huggingface dataset:
Tanzania National Parks Authority

**Tanzania National Parks Authority** (**TANAPA**) er en statlig organisasjon i Tanzania som har ansvar for drift av landets nasjonalparker og viltreservater.

## Ansvarsområde
**Nasjonalparker**
*Arusha nasjonalpark  
*Gombe Stream nasjonalpark
*Jozani Chwaka Bay nasjonalpark
*Katavi nasjonalpark
*Kilimanjaro nasjonalpark
*Kitulo nasjonalpark
*Mahale Mountains nasjonalpark
*Lake Manyara nasjonalpark
*Mikumi nasjonalpark
*Ruaha nasjonalpark
*Rubondo Island nasjonalpark
*Saadani nasjonalpark
*Serengeti nasjonalpark
*Tarangire nasjonalpark
*Udzungwa Mountains nasjonalpark
**Reservater**	

*Selous viltreservat
*Uwanda viltreservat
*Ngorongoro-krateret

**Marine nasjonalparker og reservater**

*Mafia Island Marine Park
*Mnazi Bay reservat
*Ruvumba Estuary reservat

## Eksterne lenker
* TANAPAs webside
Milano–Sanremo 2011

**Milano–Sanremo 2011** var den 102. utgaven av klassiker-monumentet Milano–Sanremo. Rittet ble arrangert over 298 km lørdag 19. mars. Matthew Goss vant i spurtoppgjør med åtte andre ryttere.

## Deltakende lag
25 lag ble invitert til å delta:
* **ProTeam**: AG2R La Mondiale, Astana, BMC Racing Team, Euskaltel-Euskadi, Garmin-Cervélo, Team HTC-Highroad, Katjusja, Lampre-ISD, Liquigas-Cannondale, Leopard-Trek, Movistar Team, Omega Pharma-Lotto, Quick Step, Rabobank, Team RadioShack, Saxo Bank-SunGard, Team Sky, Vacansoleil-DCM.
* **Profesjonelle kontinentallag**: Acqua & Sapone, Androni Giocattoli, Cofidis, Colnago CSF Inox, Farnese Vini-Neri Sottoli, FDJ og Geox-TMC.
 
## Resultater

## Eksterne lenker
* https://web.archive.org/web/20150709060147/http://www.milansanremo.co.uk/
*
Stanisław Gąsienica Daniel

**Stanisław Gąsienica Daniel** (født 6. mars 1951 i Zakopane) er en tidligere polsk skihopper som konkurrerte på 1970-tallet. Hans beste plassering var bronsemedaljen under VM 1970 i Vysoké Tatry i storbakken.

## Medaljer
* 1970  Vysoké Tatry  **Bronse** i hopp, storbakke 

## Referanser


## Eksterne lenker
*
Casey (forskningsstasjon)

**Casey Station** er en australsk forskningsstasjon i Antarktis, beliggende i Vincennes Bay i Wilkes Land. Stasjonen er helårsbemannet og opereres av Australian Antarctic Division (AAD).

## Historie
Casey ligger i nærheten av den nedlagte Wilkes Station, som ble etablert av USA i forbindelse med Det internasjonale geofysiske år (IGY) i 1957/58. Australia overtok Wilkes etter IGY, men de amerikanske bygningene var allerede blitt ubrukelige på grunn av akkumulering av snø. På slutten av 1960-tallet ble den første Casey Station, oppkalt etter Richard Gardiner Casey, bygget på motsatt side av Newcomb Bay. Disse bygningene var særegne ved at de ble plassert på påler, slik at vinden kunne blåse under dem for å unngå problemer med oppbygging av snø. Bygningene ble koblet sammen med tunneler av korrugerte stålrør. Denne løsningen var velfungerende en stund.

Den nåværende hovedbygningen til Casey Station («Big Red Shed») ble bygget i slutten av 1980-årene som en del av austaralske myndigheters antarktiske gjenoppbyggingsprogram. Den ble prefabirkert i Hobart og tatt i bruk i 1988. Det er en av de største strukturene på det antarktiske kontinent.

## Forskning
En av hovedårsakene til Caseys plassering, er muligheten for å studere Law Dome, en miniatyrversjon av den antarktiske iskappen.

## Flystriper
Cassey har en viktig rolle som knutepunkt for det australske antarktisprogrammet. Wilkins Runway, 65 kilometer sør for Casey Station, jetflyforbindelse med Hobart. Det første Airbus A319-flyet landet her den 9. desember 2007. Den mindre **Casey Station Skiway** ligger 8 kilometer øst for stasjonen og åpnet 30. desember 2004.

## Klima
Casey Station ligger i et område med polarklima:

## Referanser


## Eksterne lenker
* AAD Casey Station Australian Antarctic Division
* Casey Station webkamera
Traktaten som etablerer den søramerikanske union

**Traktaten som etablerer den søramerikanske union** (spansk: Tratado constitutivo de Unasur, portugisisk: Tratado Constitutivo da Unasul) er en overnasjonal traktat som ble underskrevet på det tredje søramerikanske toppmøtet i Brasília, Brasil den 23. mai 2008. Traktaten trådte i kraft den 11. mars 2011, og utgjør den offisielle opprettelsen av den søramerikanske union som en overnasjonal, kontinental union mellom 12 søramerikanske nasjoner.

Traktaten måtte være ratifisert av minst 9 av de 12 medlemslandene for å tre i kraft. Ved ikrafttredelsen den 11. mars 2011 var den ratifisert av 10 land. Den 9. juni 2011 ble den ratifisert av Paraguay, og den 14. juli 2011 av Brasil som det siste medlemslandet.

## Signaturer

## Referanser
Gondwana-regnskogen

**Gondwana-regnskogen** (Gondwana Rainforests of Australia) tidligere kjent som **Central Eastern Rainforest Reserves**, er det mest omfattende området med subtropisk regnskog i verden. Regnskogen er 3665 km² stort og er hovedsakelig samlet rundt grensen mellom de australske delstatene New South Wales og Queensland.

Antallet besøkende til dette reservatet ligger på cirka 2 millioner mennesker hvert år. Skogene ble innskrevet på World Heritage List i 1986, den gang dekket den bare et område som var cirka 3108 km² stort og som ble utvidet i 1994 og dekket dermed visse områder i delstaten Queensland. Reservene som regnskogene er en del av har en ekstremt høy bevaringsverdi, med mer enn 200 sjeldne eller veldig truede plante-og dyrearter. Åtte separate områder har blitt identifisert som å ha en fremragende kulturarv og høy betydning for Australia og er inkludert som en del av den australske National Heritage List. Høyden på regnskog-reservene varierer fra havnivå til nesten 1600 meter (5200 fot) over havet. De kraftigst besøkte delene av denne nasjonalparken er Dorrigo National Park og Springbrook National Park.

Gondwana-regnskogene er på UNESCOs verdensarvliste.

## Eksterne lenker
*
Po’ boy

En **po’ boy** er en tradisjonell sandwich fra New Orleans. Den minner om den type sandwich som i andre steder av USA kalles submarines eller bare subs. Den består av kjøtt, fisk eller skalldyr, servert på en baguette. En po’ boy kan bestilles «påkledt» (*dressed*) med eller uten salat, tomater og majones.

Normalt kan man velge mellom halve og hele po’ boys. En halv po’ boy er 6 tommer (ca. 15&nbsp;cm) lang og en hel er en fot (ca. 30&nbsp;cm) lang.

Det mest alminnelige pålegg er stekte reker, østers eller catfish (en alminnelig amerikansk ferskvannsfisk). Vanlig fyll er også skinke og kalkun. Roastbeef serveres varm med stekeskyen (kaldes ofte «vrakgods-po’ boy» fordi den lages av de kjøttstykkene som faller av roastbeefen når den stekes).

## Se også
*Kreolsk kjøkken
*Cajun-mat
Vanlig kameleon

**Vanlig kameleon** er en kameleonart som er utbredt i de varmeste delene av middelhavsområdet.

Denne arten kan bli opptil  lang hvis en tar med halen. I likhet med andre kameleoner, er den flatklemt fra siden, og har gripehale og utstående øyne. Fargen varierer mye, og kan skifte raskt. Grønt er den vanligste fargen, men vanlig kameleon kan også være nesten svart, brun, grå, eller ganske lys. Ofte har den forskjellige mønstre med mørke, hvite eller oransje flekker. Fargeskiftene har sammenheng med kamuflasje, regulering av kroppstemperaturen, og sosialt samspill med artsfrender.   

En finner som regel vanlig kameleon klatrende i busker, ofte på ganske tørre steder som furuskog, eukalyptus-plantasjer og frukthager, og sjeldnere i olivenlunder og vinmarker. Den beveger seg sakte, og sniker seg inn på byttet, som den fanger ved å skyte ut den lange tunga. De viktigste byttedyrene er insekter som fanges når de sitter i ro på vegetasjon, men den tar også små øgler og fugleunger. Vanlig kameleon kommer sjelden ned på bakken, men under egglegging må den klatre ned på marka. Når kameleonen blir skremt, blåser den seg opp ved hjelp av luftsekker i kroppen, samtidig som den åpner munnen og får en mørk farge.

Hannene har territorier som de ivrig forsvarer mot andre hanner, samtidig som de vokter på hunner som befinner seg i territoriet. Etter paring graver hunnen en  lang jordgang, der hun legger 5&ndash;35 egg. Etter 8&ndash;12 uker klekkes eggene, og ungene blir forplantningsdyktige på under ett år. Eggleggingen er en stor belastning, og 30&ndash;40 prosent av hunnene dør etterpå. Få kameleoner blir mer enn tre år gamle. Den korte levealderen gjør at antall individer i et område ofte skifter mye fra år til år avhengig av miljøforholdene.

Vanlig kameleon forekommer naturlig i Nord-Afrika nord for Sahara, og kanskje i deler av Sørvest-Asia. Arten er innført av mennesker mange steder rundt Middelhavet, og det ser som om fønikerne var de første som begynte å spre den. Det er i mange tilfeller vanskelig å avgjøre om en populasjon er naturlig eller innført. Vanlig kameleon finnes nå på de greske øyene Kreta, Khíos og Samos, på Kypros, Malta og Kanariøyene, og i sørlige Tyrkia, Syria, Libanon, Israel, Jordan, Sinai og nordvestlige Saudi-Arabia.

På Den iberiske halvøy finnes arten bare i de spanske provinsene Málaga, Cádiz og Huelva, samt i Algarve i Portugal. En molekylærgenetisk undersøkelse antyder at de iberiske kameleonene stammer fra to ulike introduksjoner. Populasjonen i Málaga er eldst, og det kan tenkes at den er naturlig.

Det angis ofte at arten finnes på Sicilia, men det er ingen bekreftede funn på denne øya. Enkelte kilder hevder at vanlig kameleon forekommer i Iran og Irak, men det dreier seg sannsynligvis om spekulasjoner uten grunnlag i konkrete funn. Arten er overhodet ikke nevnt i de nyeste og mest omfattende oversiktene over krypdyr i disse to landene.

Kameleonene sørvest på den greske halvøya Peloponnes tilhører en annen art, *Chamaeleo africanus*.

## Referanser


## Eksterne lenker

* 
* Amphibians and Reptiles of Europe: ''Chamaeleo chamaeleon''
James Walker

**James R. Walker** (født 1887) var en sørafrikansk syklist som deltok under OL 1920 i Antwerpen.

Walker vant to olympiske medaljer i sykling under OL 1920 i Antwerpen. Sammen med William Smith kom han på andreplass i tandem bak Thomas Lance / Harry Ryan fra Storbritannia. Han var også med på det sørafrikanske laget som kom på tredjeplass på 4000 meter banesykling bak Italia og Storbritannia. De andre på laget var Harry Goosen, William Smith og Henry Kaltenbrunn.

## OL-medaljer
*  1920  Antwerpen - Sølv i sykling, tandem  Sør-Afrika 
*  1920  Antwerpen -  Bronse i sykling, 4000 meter bane lagkonkurranse  Sør-Afrika

## Referanser


## Eksterne lenker
*
Fortaleza Esporte Clube

**Fortaleza Esporte Clube** er en brasiliansk fotballklubb, som holder til i Fortaleza i delstaten Ceará. Klubben ble stiftet 18. oktober 1918.

## Spillerstall
18. april 2021

### Utlånte spillere

## Referanser


## Eksterne lenker
*
Mason Ryan

**Mason Ryan** (født 1982) er en fribryter fra Wales. 

Han konkurrerer for WWE (World Wrestling Entertainment), og er 197 cm og 120 kilo.

Ryan debuterete i RAW, da han kom inn og avbrøt en kamp, hvor han slo John Cena.

## Referanser


## Eksterne lenker
* 
* 
* 
*
Albert De Bunné

**Albert De Bunné** (1896–1927) var en belgisk syklist som deltok i de olympiske leker 1920 i Antwerpen.

De Bunne vant en olympisk bronsemedalje i sykling under OL 1920 i Antwerpen. Han var med på det belgiske laget som kom på tredjeplass i lagkonkurransen over 175 kilometer landeveissykling bak Frankrike og Sverige. De andre på laget var Jean Janssens, André Vercruysse og Albert Wyckmans.

## OL-medaljer
*   1920  Antwerpen - Bronse i sykling, lagkonkurranse  Belgia

## Referanser


## Eksterne lenker
*
Colin Coates

**Colin Victor Coates** (født 1946) er en tidligere skøyteløper og racing-seiler fra Australia. Coates er nå skøytetrener.

## Biografi
Han representerte hjemlandet i 6 påfølgende OL, med sin olympiske debut i 1968 i Grenoble, Frankrike. Coates ble med det den første skøyteløper til å klare den bragden. Etter sin aktive karriere, ble Coates landslagstrener for de australske skøyteløperne (Danny Kah og Mike Richmond). Den 6. OL-deltagelsen fikk han til ved å sette seg selv inn som reserve for Danny Kah på m i OL Calgary i 1988, og forbedret sin personlige rekord på m med ca 7 sekunder, nesten 42 år gammel.

Etter sin skøyteløperkarriere var han aktiv i fjellklatring og landeveissykling. I 1983 vant han den norske klassikeren *[[Styrkeprøven|Den Store Styrkeprøven]]* (Trondheim-Oslo, 560 km). Da han avsluttet som den første noensinne under 15 timer. Han har også syklet verden rundt på 80 dager. 

Coates deltok i Elfstedentocht skøyter og sykling (ti ganger). Han deltok også som mannskap i Volvo Ocean Race 2001-2002. Coates bodde noen år i Norge, der han jobbet som snekker og deltidstrener for skøyteløpere. Han bor nå i Melbourne i Australia. I 2009 fulgte han de franske deltakerne i Allround-VM i Norge. Siden da har han vært personlig trener for den franske skøyteløperen Pascal Briand i sin forberedelse til Olympiske Leker i Vancouver 2010.

## Meritter
Olympiske leker (Vinter) deltatt i 6 OL (ved 18 konkurranser)
:* Grenoble 1968 på 500m og m, Sapporo 1972 på 500m, m, m og m, Innsbruck 1976 på 500m, m, m, m og m, Lake Placid 1980 på m, m og m, Sarajevo 1984 på m, m og m og Calgary 1988 på m.
::* beste resultat 6.-plass på m i Innsbruck 1976

Allround-VM på skøyter (deltatt 13 ganger)
:* Göteborg 1968, Oslo 1972, Deventer 1973, Inzell 1974, Oslo 1975, Heerenveen 1976, Heerenveen 1977, Göteborg 1978, Oslo 1979, Heerenveen 1980, Oslo 1981, Oslo 1983 og Göteborg 1984.
::* beste resultat 11.-plass sammenlagt i 1974.

Sprint-VM på skøyter (deltatt 7 ganger)
:* Eskilstuna 1972, Oslo 1973, Innzbruck 1974, Göteborg 1975, Lake Placid 1978, Inzell 1979 og West Allis 1980.
::* beste resultat 21.-plass sammenlagt i 1972.

### Sammenlagt i [[Verdenscupen på skøyter|Verdenscupen]]

## Se også
* Liste over flaggbærere for Australia under OL

## Referanser


## Eksterne lenker
* 
* 
*  Colin Coates på ISU sine sider.
*  Colin Coates på Jakub Majerski's speedskating database.
*  Colin Coates på den Australske OL-komiteens sider.
*  Colin Coates på The-Sports.org (mesterskaps- og noen verdenscup-resultater)
;Bilder
*  Bilder av Colin Coates på SpeedSkatingPhotos.info/DesgPhoto.com
IAAF Grand Prix Final

**IAAF Grand Prix Final** var en årlig friidrettskonkurranse arrangert av IAAF i perioden 1985 til 2002. Konkurransen ble erstattet i 2003 av IAAF World Athletics Final. 

De utøverne som hadde samlet mest poeng i de utvalgte øvelser gjennom årets serie av IAAF Grand Prix stevner ble invitert. Grand Prix-finalen markerte avslutningen på friidrettsåret med en påfølgende kåring av den kvinne og mann som hadde samlet mest poeng uansett øvelse.

## Arrangørsted
	 

*1985 –  - Roma
*1986 –  - Roma 
*1987 –  - Brussel
*1988 –  - Berlin
*1989 –  - Monte Carlo
*1990 –  - Aten
*1991 –  - Barcelona 
*1992 –  - Torino 
*1993 –  - London
 
*1994 –  - Paris
*1995 –  - Monte Carlo 
*1996 –  - Milano 
*1997 –  - Fukuoka 
*1998 –  - Moskva 
*1999 –  - München 
*2000 –  - Doha 
*2001 –  - Melbourne 
*2002 –  - Paris

## Totalvinnere
Liste over utøverne med høyeste total poengsum.
### Kvinner

### Herrar

## Kilder

* Resultater og statistikk
Puy de Dôme (andre betydninger)

**Puy de Dôme** har fler betydninger:

*Puy-de-Dôme – departement i sentrale Frankrike
*Puy de Dôme – vulkansk fjell i Massif Central
Joseph Verstraeten

**Joseph Verstraeten** var en belgisk turner som deltok i de olympiske leker 1920 i Antwerpen.

Verstraeten vant en olympisk sølvmedalje under OL 1920 i Antwerpen. Han var med på det belgiske laget som kom på andreplass i lagkonkurranse bak Italia. Det var fem lag som deltok og konkurransen ble avviklet 23. og 24. august 1920.
## OL-medaljer
*  1920  Antwerpen - **Gull** i turn, lagkonkurranse  Belgia

## Eksterne lenker
*
François Walker

**François Walker** var en fransk sportsutøver som deltok under de olympiske leker 1920 i Antwerpen.
 
Walker vant en olympisk bronsemedalje i turn under sommer-OL 1920 i Antwerpen. Han var med på det franske laget som kom på tredjeplass i lagkonkurransen i mangekamp med bak Italia og Belgia. Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920

## OL-medaljer
*  1920  Antwerpen - Bronse i turn, mangekamp lagkonkurranse  Frankrike

## Referanser


## Eksterne lenker
*
Mirabello Cavalori

**Mirabello Cavalori** (født 1520 eller 1535 i Salincorno, død 1572) var en italiensk maler innen manierismen, som hovedsakelig arbeidet i Firenze.

Cavalori ble født i Salincorno, nær Montefortino. Han var en samtidig av Maso da San Friano og yngre enn Vasari. Den siste maleren ansatte Cavalori for dekorasjonen av Studiolo di Francesco I i Palazzo Vecchio, som han laget *Ullfabrikken* for. Også i Palazzo Vecchio finnes malerier som *Ofringen av Lavinia* og *Velsignelsen av Isak*.

## Referanser


## Kilder
*
Utilsiktet tap

Et **utilsiktet tap** (engelsk: *collateral damage*) er innen krigføring tap som ikke er planlagt (som en del av sluttresultat). Det er blitt hevdet at begrepet oppsto som en eufemisme under Vietnamkrigen.

Blant dem som har fått kritikk for å bruke betegnelsen *collateral damage* synonymt med «dødsfall blant sivile» (*civilian casualties*) er Jamie Shea (tidligere talsmann for NATO).

## Referanser
Étienne Dupérac

**Étienne Dupérac** (eller **du Pérac**) (født 1520 eller 1535, død mars 1604) var en fransk maler, tegner og gravør, og en topograf og antikvar, som kom til Roma i 1559. He utga plantegning over det antikke Roma (hans *Urbis Romae Sciographia*, 1574) og over det moderne Roma (hans *Descriptio*, 1577) og en bok med førti kobberstikk av romerske monumenter og antikviteter, *I vestigi dell'antichità di Roma* (Roma, 1575). En upublisert bok med tegninger på pergament av ruiner i Roma sammenlignet med rekonstruksjoner av sitt opprinnelige utseende, fra samme vinkel, *Disegni de le Ruine di Roma e Come Anticamente Erono*, tilskrives ham og datert ca. 1564-1574 ble publisert i faksimile (Milano 1964) med en introduksjon av Rudolf Wittkower, som daterte dem på basis av den faktiske tilstanden av bygningene som ble vist; teksten som må ha ledsaget tegningene har ikke overlevd, og det er blitt stilt spørmåltegn ved Dupéracs forfatterskap. Boken er del av samlingen til Morgan Library & Museum i New York (acc. no. MS M.1106). Dupéracs stikk av det moderne Roma, som* karrusel* i Cortile del Belvedere eller hans fremstilling av Villa Lante, tjente å overføre arkitektoniske og hagedesign ideer til Frankrike og Nord-Europa. Dupérac arbeidet en tid for Antonio Lafreri.

Han vendte tilbake til Frankrike i 1578, Dupérac fikk i oppdrag å male *Cabinet des Bains* i Château de Fontainebleau, til å designe parterrer for hager og da, under Henrik IV, laget han design for Tuileriene i Paris.

Et album signert av Dupérac og datert 1575, *Illustration des fragments antiques*, er bevart i Musée du Louvre.
En etsning av fra *Speculum Romanae Magnificentiae* er utstilt i Palazzo Braschi i Roma.

## Referanser


## Eksterne lenker
*
Arkeologiåret 1535

**Arkeologiåret 1535** er en oversikt over blant annet utgravninger, fødte og avdøde personer med tilknytning til arkeologi i 1535.

## Utforskninger

## Utgravninger

## Funn

## Publiseringer

## Andre hendelser

## Fødsler
* 1520 eller 1535 – Étienne Dupérac, fransk kunstmaler, tegner og gravør, topograf og antikvar (død 1604)

## Dødsfall
...
Skarn

**Skarn** er en metamorf bergart, vanligvis med rød og/eller grønn farge, men fins også i svart, grått, hvitt og brunt. Den kan dannes på to måter:
* Vanligvis dannes den ved metasomatisme av stein under metamorfose og i kontaktsonen ved magmaintrusjon av f.eks. granitt med kalkstein eller andre karbonatrike bergarter. I slike eruptive utgaver forekommer skarn gjerne sammen med hornfels, marmor og kalksilikatholdige bergarter. 
* Skarn kan også dannes ved at to sedimentære lag reagerer med hverandre og utveksler metallioner og flytende masse under metamorfose. 

I Norge finnes skarnbergarter og skarnmalm særlig i Oslofeltet med forekomster av sink, bly, kopper, jern og vismut, og i Arendalsfeltet som jernmalm av magnetitt.

## Etymologi
«Skarn» er gammel svensk gruveterminologi brukt til å beskrive en type silikat eller slagg. «Skarn» har ellers betydningen «skitt», «søppel», «utakknemlig person».

## Referanser
Girolamo Porro

**Girolamo Porro** (født ca. 1520 i Padova, død etter 1604) var en italiensk gravør som arbeidet med stikk både i tre og kobber. Han ble født i Padova, men arbeidet største delen av livet i Venezia. Han graverte for en bok med tittelen *Imprese illustri di diversi*, publisert av Camillo Camilli i 1535. Han laget også platene for *[[Orlando Furioso]]* av Ariosto, publisert i Venezia i 1584; for *Funerali antichi di diversi Popoli et Natione*, av Tommaso Porcacchi, publisert i 1574; og portrettene til *Sommario delle Vite do' Duchi di Milano* av Scipione Barbuo, 1574. Kartene i Girolamo Ruscellis oversettelse av *Geographia* av Ptolemaios, 1574, og kartene i Porcacchis *Isole piu famose del Mondo*, først publisert i 1572, er også av ham.

## Referanser


## Kilder
*
UNMOP

**UNMOP**, formelt **United Nations Mission of Observers in Prevlaka**, var en fredsbevarende FN-styrke opprettet 1. februar 1996 ved FNs sikkerhetsråds resolusjon 1038. Styrken overvåket demilitariseringen av Prevlakahalvøyen i Kroatia på grensen til Montenegro i Den føderale republikken Jugoslavia. Halvøyen er strategisk beliggende ved innløpet til Kotorbukten, der Jugoslavia hadde sin viktigste orlogsbase. Overvåkningsoppgaven ble overtatt fra UNCRO. UNMOP var i virksomhet til 15. desember 2002, da Kroatia overtok full kontroll av området.

Sikkerhetsrådet godkjente en styrke på maksimalt 28 militærobservatører støttet av en sivil administrasjon på tre internasjonale tjenestemenn og seks lokale. Argentina, Bangladesh, Belgia, Brasil, Danmark, Egypt, Finland, Ghana, Indonesia, Irland, Jordan, Kenya, Nepal, New Zealand, Nigeria, Norge, Pakistan, Polen, Russland, Sveits, Tsjekkia og Ukraina bidro med observatører. Hovedkvarteret lå i Cavtat.

## Referanser


## Eksterne lenker
* UNMOP, United Nations, Department of Peacekeeping Operations
MINUGUA

**MINUGUA**, formelt **Misión de Verificación de las Nacionas Unidas en Guatemala** eller **United Nations Verification Mission in Guatemala**, var en fredsbevarende FN-styrke opprettet 20. januar 1997 av FNs sikkerhetsråd ved resolusjon 1094. Styrken skulle verifisere at våpenhvilen mellom regjeringen i Guatemala og Unidad Revolucionaria Nacional Guatemalteca ble overholdt. Partene hadde utkjempet en borgerkrig. Styrken virket innenfor et videre sivil og humanitært mandat. Det militære oppdraget varte fra januar til mai 1997.

MINUGUA hadde en styrke på 132 militærobservatører støttet av en sanitetsenhet på 13. Argentina, Australia, Brasil, Canada, Ecuador, Norge, Russland, Singapore, Spania, Sverige, Tyskland, Ukraina, USA, Uruguay, Venezuela og Østerrike bidro med militært personell til operasjonen. Hovedkvarteret lå i Guatemala by.

## Referanser


## Eksterne lenker
* MINUGUA, United Nations, Department of Peacekeeping Operations
PlayStation Vita

**PlayStation Vita** er en håndholdt spillkonsoll utviklet og produsert av Sony. Den ble lansert i Japan 17. desember 2011 og Nord-Amerika og Europa 22. februar 2012. PlayStation Vita er oppfølgeren til PlayStation Portable (PSP) fra 2005.

Sammenlignet med PlayStation Portable har Vita en kraftigere prosessor, nå med fire kjerner en femtommers OLED touchskjerm med en oppløsning på 960x544, og to spaker samt et VGA-kamera. På baksiden av Vita er en berøringsfølsom plate og kamera nummer to. Den har også et internt kompass og flere bevegelsessensorer, en mikrofon, og støtte for WiFi, 3G, GPS og Bluetooth, avhengig av modell.

PlayStation Vita gjorde det spesielt bra i Japan, men klarte ikke konkurransen mot Nintendo 3DS. UMD-formatet som PlayStation Portable brukte ble forlatt til fordel for egne PlayStation Vita-spillkort. Produksjonen av PlayStation Vita opphørte i 2019.
## Referanser


## Eksterne lenker
*
Hans Eworth

**Hans Eworth** eller *Hans Ewouts* (født ca. 1520, død 1574) var en flamsk portrettmaler som var virksom i England. Han var hoffmaler ved Maria Is hoff.
Han malte allegorier og portretter av adel og kongelige. Cirka 40 malerier er kreditert Eworth, blant dem portretter av Maria I og Elisabeth I.

## Malerier
* Sir John Luttrel (1550)
* Maria Stuart (1554)

## Referanser


## Eksterne lenker
*
Store sandørken

**Store sandørken** (engelsk: *Great Sandy Desert*) er en ørken i Australia. Den ligger i regionene Pilbara og Kimberley i den nordøstre delen av delstaten Vest-Australia. Den østligste delen av ørkenen strekker seg også inn i Nordterritoriet. Den er, etter Victoriaørkenen, Australias nest største ørken, med et areal på 
 Store sandørken grenser i sør til Gibsonørkenen og Lille sandørken og i øst til Tanamiørkenen. Enkelte anser Store sandørken, Gibsonørkenen og Lille sandørken som én sammenhengende ørken, kalt Vest-ørkenen (engelsk: *Western Desert*).

Store sandørken er et lavtliggende sletteland mellom fjellene i Pilbara og Kimberley. Den inneholder store erger, ofte bestående av langstrakte sanddyner. Mellom sandområdene ligger områder med naken berggrunn med kompleks geologi. I den nordøstlige delen av ørkenen ligger meteorittkrateret Wolfe Creek.

Vegetasjonen i Store sandørken domineres av spinifex-gress. Dyrelivet i regionen omfatter ville kameler, dingoer, goannaer og mange forskjellige øgle- og fuglearter.

Den første europeeren som krysset ørkenen var Peter Warburton. Han begynte reisen fra Alice Springs i Nordterritoriet i april 1873 og kom fram til De Grey Station i januar 1874, utsultet og blind på et øye. At han overlevde turen tilskrev han sin innfødte kompanjong Charley.

## Se også
*Ørkener i Australia

## Referanser


## Litteratur
* Burbidge, A.A. and N.L. McKenzie. (editors)*Wildlife of the Great Sandy Desert, Western Australia* Perth, W.A. : Western Australian Wildlife Research Centre [and] Dept. of Fisheries and Wildlife, 1983. ISBN 0-7244-9307-7
* Thackway, R and I D Cresswell (1995) *An interim biogeographic regionalisation for Australia: a framework for setting priorities in the National Reserves System Cooperative Program* Version 4.0 Canberra: Australian Nature Conservation Agency, Reserve Systems Unit, 1995. ISBN 0642213712
Møtefri vei

**Møtefri vei** innebærer en vei med trafikk i begge kjøreretningene, men at trafikken ikke møter hverandre. Veibanene er fysisk delt av en midtdeler som for eksempel rekkverk, betongelementer eller en gressvoll. Eksempler på møtefrie veier er blant andre motorveier og 2+1-veier. I 2018 passerte Norge 1000 kilometer med møtefri vei.

Utbyggingen av møtefrie veier kom sent i gang i Norge, i begynnelsen av 1990-årene hadde Norge bare 73 kilometer med møtefri vei. Sverige hadde på slutten av 1990-året rundt 1500&nbsp;kilometer med møtefri vei, og ved utgangen av 2009 var tallet kommet opp på 4200&nbsp;kilometer.

I Norge skal nasjonale hovedveier og øvrige hovedveier være møtefrie når trafikken overstiger 6000 årsdøgntrafikk (ÅDT) og fartsgrense 90&nbsp;km/t.

## Referanser
Svenska Handelsbanken

**Svenska Handelsbanken** er en svensk bank, opprettet i 1871 og er en av de største i Norden. Svenska Handelsbanken kontrollerer også viktige deler av svensk næringsliv gjennom investeringsselskapet Industrivärden. Banken har deler av sitt hovedkontor i Fersenska palasset på Blasieholmen i Stockholm. 

## Referanser


## Eksterne lenker
*
Francesco Imparato

**Francesco Imparato** (født ca. 1520 i Napoli, død 1570) var en italiensk maler innen renessansen hovedsakelig i fødebyen Napoli. 

Han var far til Girolamo Imparato. Han gikk i lære hos Giovanni Filippo Criscuolo, hvor han ble en nær venn med medlærling Fabrizio Santafede. Han ble tilhenger av Andrea Sabbatini (di Salerno).

## Referanser


## Kilder
*
White arkitekter

**White arkitekter** er et svensk arkitektkontor etablert i 1951. Firmaet har hovedkontor i Göteborg og sysselsetter ca. 500 medarbeidere.

Firmaet ble stiftet av Sidney White og P A Ekholm. White arkitekter har senere etablert seg i Stockholm, Malmö, Halmstad, Linköping, Örebro, Uppsala, Umeå, København og  Næstved. Firmaet er eid av medarbeiderne, noe som innebærer at rundt 100 av dem er partnere i kontoret og totalt har man ca. 320 aksjeeiere. 

White arkitekter mottok Kasper Salin-prisen i  for eget kontorbygg i Östgötagatan i Stockholm.

## Prosjekter - utvalg
*Baronbackarna, 1953-57, Örebro
*Hagabadet, Göteborg
*Hotel Gothia Towers, Göteborg
* Oslo Plaza, Oslo
* Kongseik ungdomsskole, Tønsberg
*Kista Science Tower, Stockholm
*Eget kontorbygg i Östgötagatan, Stockholm 
*Nya Karolinska Solna, Stockholm
*Stockholm Waterfront, 2008-2011 , Stockholm
*Southend Pier
*Stockholmsarenan 2011-2013, Stockholm

## Eksterne lenker
*
Bruay-la-Buissière

**Bruay-la-Buissière** er en kommune i departementet Pas-de-Calais i regionen Hauts-de-France nord i Frankrike. Bruay-la-Buissière er en tidligere kullgruveby ca. 10&nbsp;km sørvest for Béthune og 48&nbsp;km sørvest for Lille, hvor veiene D57 og N47 krysser hverandre.

## Historie
De to kommunene Bruay-en-Artois og La Buissiere ble slått sammen i 1987.

## Befolkningsutvikling
***Antall innbyggere i kommunen Bruay-la-Buissière***

## Referanser
* Kommunedata fra INSEE


## Eksterne lenker
* 
* Kommunedata INSEE
Scott Walker (politiker)

**Scott Kevin Walker** (født 2. november 1967 i Colorado Springs, Colorado) er en amerikansk politiker som representerer Det republikanske parti. Han har siden 3. januar 2011 vært guvernør i delstaten Wisconsin. Han var valgt *county executive* (en slags rådmann) i Milwaukee County fra 2002 til 2010.

## Budsjettbalanseringsforslaget i 2011

Han ble landskjent 11. februar 2011 da han kom med et forslag om balansering av delstatens budsjett, som sammen med en del kutt samtidig ødela de offentlig ansattes mulighet til å lage tariffavtaler. Offentlig ansatte skulle etter lovens forslag ikke få høyere lønnsøkning enn inflasjonen; hvis de skulle få høyere lønning enn dette, må det vedtas via en folkeavstemning av delstatens innbyggere. Fagforeningene fikk heller ikke lov til å få penger direkte fra de ansattes lønn.
Forslaget førte til at de 14 demokratiske medlemmene av Wisconsins delstatssenat rømte til Illinois for at forslaget ikke skulle bli vedtatt. For at et finansieringsforslag skal bli vedtatt i Wisconsin må 20 senatorer være tilstede, og republikanerne hadde bare 19 representanter. 

Det ble store daglige demonstrasjoner, og saken fikk stor oppmerksomhet i nasjonale media. 9. mars 2011 fjernet republikanerne alle finansieringsforslag fra loven, slik at den kun handlet om fagforeninger, og vedtok den med 18 stemmer mot én. Saken igangsatte en rekke ønsker om tilbakekallingsvalg, og innen fristen 16. januar 2012 ble det levert 720&nbsp;000 underskrifter med krav om tilbakekallingsvalg, mens det er krav om 540&nbsp;000 for at et tilbakekallingsvalg skal bli innvilget.
Walker vant valget som ble avholdt 5. juni 2012 med 53,2 % av stemmene mens Demokratenes utfordrer Tom Barrett fikk 46,3 %. Han har blitt kalt USAs mest polariserende guvernør; en undersøkelse viste at 86 prosent av republikanerne mente han gjorde en god jobb, mens kun åtte prosent av demokratene mente det samme.

## Referanser



## Eksterne lenker
* 
* 
*
Lille sandørken

**Lille sandørken** (engelsk: *Little Sandy Desert*) er en ørken i Australia. Den ligger i Pilbara-regionen i Vest-Australia, sør for Store sandørken og vest for Gibsonørkenen. 

Den fikk navnet fordi den ligger relativt nær, og har landformer, flora og fauna som er svært lik Store sandørken, men er mye mindre. Canning Stock Route, som kun er farbar med firehjulsdrevne kjøretøy, går gjennom begge ørkenene. 

Ørkenen har mange sanddynefelt og fjell av rød sandstein. Klimaet er tørt og det faller regn bare om sommeren. Når det regner renner vannet til Lake Disappointment og andre, mindre saltsjøer. I utkanten av ørkenen ligger byen Newman (Mundiwindi).

## Se også
* Ørkener i Australia

## Litteratur
* Thackway, R and I D Cresswell (1995) *An interim biogeographic regionalisation for Australia : a framework for setting priorities in the National Reserves System Cooperative Program* Version 4.0 Canberra : Australian Nature Conservation Agency, Reserve Systems Unit, 1995. ISBN 0642213712

## Eksterne lenker
* Little Sandy Desert i Australian Natural Resources Atlas
* Little Sandy Desert Park
MONUA

**MONUA**, formelt **Mission d’Observation des Nations Unies en Angola** eller **United Nations Observer Mission in Angola**, var en militær observasjonsstyrke opprettet 30. juni 1997 av FNs sikkerhetsråd ved resolusjon 1118. Observasjonsstyrken etterfulgte UNAVEM III og skulle bistå Angolas regjering og União Nacional para a Independência Total de Angola (UNITA) i å sikre fred, nasjonal forsoning og varig stabilitet. Partene hadde utkjempet en langvarig borgerkrig. MONUA lykkes ikke i å gjøre slutt på stridighetene og borgerkrigen ble ikke avsluttet før i 2002. FN-styrken var i aktivitet til februar 1999.

MONUA hadde på det meste en styrke på  soldater, 253 militærobservatører og 289 politifolk, støttet av internasjonale og lokale sivile. 36 land bidro med militærpersonell til operasjonen, blant dem Norge. Hovedkvarteret lå i Luanda.

## Referanser


## Eksterne lenker
* MONUA, United Nations, Department of Peacekeeping Operations
Tanamiørkenen

**Tanamiørkenen** (engelsk: *Tanami Desert*) er en ørken i Australia. Den ligger i den vestlig-sentrale delen av Nordterritoriet og har et flateinnhold på .

Tanamiørkenen ble oppkalt av den britiske oppdageren Allan Davidson, etter *Tanami*, som var urinnvånernes opprinnelige betegnelse på ørkenen.

Landskapet i Tanami består av røde sandsletter som veksler med et steinete landskap med små åser. Den sporadiske nedbøren muliggjør kun en sparsom vegetasjon. En bestand av villkameler holder til i ørkenen.

I 1900 ble det oppdaget gullforekomster i Tanamiørkenen, og gruven Tanami Goldmine er ennå i dag i drift.

## Se også
*Ørkener i Australia

## Litteratur
* Kelly, Kieran, (2003) * Tanami : on foot across Australia's desert heart* Sydney : Pan Macmillan Australia, 2003. ISBN 0732911885
* Thackway, R and I D Cresswell (1995) *An interim biogeographic regionalisation for Australia : a framework for setting priorities in the National Reserves System Cooperative Program* Version 4.0 Canberra : Australian Nature Conservation Agency, Reserve Systems Unit, 1995. ISBN 0642213712

## Eksterne lenker
* Sites of conservation significance: South-west Tanami Desert, fra Northern Territory Government
* Refugia for biological diversity in arid and semi-arid Australia
Gamle Kiruna rådhus

**Gamle Kiruna rådhus** (**Gamla stadshuset, Kiruna**) var en bygning i Kiruna i Sverige som var sete for administrasjonen i Kiruna kommune i Lappland i Norrbottens län fram til 10. august 2018 da virksomheten ble flyttet til det nye rådhuset. Det ble revet i våren 2019. Bygningen ble innviet i 1963 og fungerte også som kunsthall. 

I oktober 2009 ble det rapportert at huset kommer til å bli revet på grunn av  LKAB:s gruvedrift. Alternativet hadde vært å flytte huset, men dette er ansett som for dyrt og komplisert.
 

Rådhuset er tegnet av arkitekt Artur von Schmalensee som kalte konstruksjonen for «Igloo» på grunn av det lave inngangspartiet inn mot en stor åpen hall med høye vinduer. Bygningen ble oppført mellom 1959 og 1962. 

I  ble den tildelt Kasper Salin-prisen for «Sveriges vackraste offentliga byggnad».

Bygningen kalles også «Kirunabornas vardagsrum» ettersom det er en velfungerende møteplass.  

## Referanser
Tropeområdene i Queensland

**Tropeområdene i Queensland** () er et verdensarvsted og et samlingsnavn for en rekke av nasjonalparker som strekker seg 450&nbsp;km langs Australias nordøstlige kyst. Området er omtrent 8,940&nbsp;km² stort og går fra Townsville til Cooktown og grenser til Great Barrier Reef, en annen verdensarv.

De tropiske våtmarkene kom inn på UNESCOs verdensarvliste i 1988. Tropeområdene i Queensland ble også innskrevet på Australian National Heritage List i mai 2007.

__NOTOC__
## Nationalparker som inngår i verdensarven

* Barron Gorge National Park
* Black Mountain (Kalkajaka) National Park
* Cedar Bay National Park
* Daintree National Park
* Girringun National Park
* Wooroonooran National Park
I tillegg over 700 vernede områder inklusive privat land.

## Vegetasjon
Området inneholder over 390 sjeldne plantearter, derav 74 truede arter.  Det er minst 85 arter som bare finnes her, 13 forskjellige slag med regnskog og 29 arter av mangrove, som er mer enn noe annet sted i landet.

## Referanser


## Eksterne lenker
* Wet Tropics Management Authority webpage
* World heritage listing for Wet Tropics of Queensland
Domenico Campagnola

**Domenico Campagnola** (født ca. 1500, død 1564) var en italiensk maler og grafiker.

Campagnola assisterte ved Tizians arbeid i Padova i 1511. Hans egne malerier har ikke blitt ansett som særlig betydningsfulle og bare 15 kopperstikk, signert 1517-18 er kjent etter hans hånd. Etter dette arbeidet Campagnola hovedsakelig som tegner, en av de første som utøvde pennetegning som selvstendig kunstart.

## Kilder
* Svensk uppslagsbok. Lund 1930

## Referanser
Victory Today

***Victory Today*** er et musikkalbum med Hans Bollandsås. Albumet ble utgitt 1. april 2011 og er hans første plate som soloartist.

## Sporliste

# «Moments»
# «Convertible Candy»
# «Victory Today»
# «You and I»
# «Hoochie Coochie Man»
# «Yet Another Day»
# «Too Long Now»
# «Do You Want Me»
# «Rescue Me»
# «The Last Time»
# «Nobody's Fault but Mine»
Marx Reichlich

**Marx Reichlich** (født 1460 i Brixen, død 1520) var en østerriksk maler. 

Reichlich var en maler av hovedsakelig religiøse verk. Han malte mange tradisjonelle scener på oppdrag fra kirker, herunder *Åpenbaringen for hellig tre konger*, og *Dommedag*. 
Noen av hans verk finnes i Kunsthistorisches Museum i Wien.

## Referanser


## Eksterne lenker
*
Alvar Aalto-medaljen

**Alvar Aalto-medaljen** er en arkitekturpris som ble etablert av Finlands arkitekturmuseum og Finlands arkitektforening (SAFA) i . Prisen er oppkalt etter Alvar Aalto og deles ut rundt hvert femte år til personer som kan vise til særlig betydelige resultater innen kreativ arkitektur.

Medaljen er tegnet av Alvar Aalto.

## Mottakere

## Referanser


## Eksterne lenker
* Om Alvar Aalto-medaljen
Arthur Fadden

**Arthur William Fadden** (født 13. april 1894 i Ingham i Queensland, død 21. april 1973 i Brisbane i Australia) var en australsk politiker og for en kortere periode, fra 29. august til 7. oktober 1941, var han statsminister i Australia. Han var Australias trettende statsminister.

Fadden var sønnen til en presbyteriansk politimann. Han ble utdannet ved statlige skoler, og senere studerte han regnskapsføring mens han arbeidet som assistent. I 1919 var Fadden med på å danne North Queensland Rugby League, og han fungerte som denne organisasjonens aller første sekretær. I 1920 etablerte han et vellykket regnskapsbyrå som hadde kontorer både i Brisbane og i Townsville.

Fadden var medlem av representantenes hus fos Queensland fra 1936 til 1958. I august 1941 gikk Robert Menzies av som statsminister og Fadden ble utnevnt til den nye lederen for Country Party of Australia, han var leder for partiet til 1958. Etter valget i 1946 gjenopptok Fadden det politiske samarbeidet med tidligere statsminister Robert Menzies. Fadden var alltid kjent som en frittalende konservativ politiker, men slutten av 1940-tallet ble han en sterkt anti-kommunistisk i sin tankegang.

Menzies vant en massiv seier under det neste valget, og Fadden ble utnevnt til kasserer i den andre regjeringen til Menzies. Selv om inflasjonen var svært høy i Australia på begynnelsen av 1950-tallet, som tvang ham til å innføre flere svært stramme budsjetter, så presiderte han over en blomstrende økonomi i denne perioden, og det var spesielt gode tider for bøndene. Han pensjonerte seg som politiker like før valget i 1958 og han levde deretter en stille tilværelse frem til sin død i Brisbane i 1973, i en alder av 79 år.

Fadden ble gjort til kommandørridder av Order of St. Michael og St. George (KCMG) i 1951. Han ble derved adlet og kunne føre tiltaleformen *[[sir]]* foran sitt navn. Den æren ble overdratt til Fadden av Kong George VI under en seremoni i London som ble avholdt den 31. januar 1952, bare en ukes tid før kongens død. I 1958 ble han hevet til storkorsridder (GCMG) av den samme ordenen.

En forstad i Canberra er blitt oppkalt etter Fadden. I 1975 ble han hedret på et frimerke som bærer hans portrett og som ble utstedt av Australia Post.

## Referanser
Sondre Turvoll Fossli

**Sondre Turvoll Fossli** (født 1993) er en norsk tidligere langrennsløper fra Hokksund som representerte Eiker Kvikk og Hokksund IL.

Han debuterte i verdenscupen i langrenn 20. februar 2011 i sprintlangrenn i Drammen hvor han endte på 25.-plass. I Junior-VM i 2011 tok han sølv i sprint.

Han tok sin første seier i verdenscupen 27. november 2015, da han vant den klassiske sprinten i Ruka.

Fossli fikk hjertestans i 2019 når han kjørte bil, han var heldig og fikk umiddelbar hjerte- og lungeredning av kjæresten og en forbipasserende syklist. Han fikk operert inn en hjertestarter men langrennskarrieren var over.

## Meritter i verdenscupen

## Referanser


## Eksterne lenker
*
Arkitekturåret 2011

**Arkitekturåret 2011** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 2011.

## Bygninger
*Stockholm Waterfront sto innflyttingsklart i januar.
*Museo Soumaya sto ferdig i februar i Mexico by

## Hendelser
*
## Priser
* AIA-gullmedaljen &ndash; Fumihiko Maki
*Architecture Firm Award &ndash; BNIM Architects
* C.F. Hansen-medaljen &ndash; Ulrik Plesner
* Den europeiske unions pris for samtidsarkitektur &ndash; David Chipperfield for Neues Museum
* Eckersbergmedaljen &ndash;
**Louis Becker hos Henning Larsen Architects
**Poul Ove Jensen hos  Dissing+Weitling
* Pritzker Architecture Prize &ndash; Eduardo Souto de Moura
* Murverksprisen &ndash; Jarmund/Vigsnæs AS Arkitekter for Forsvarets nye ledelsesbygg på Akershus festning
* Betongtavlen &ndash;
**Lund Hagem arkitekter AS for Midtåsen skulpturpark i Sandefjord 	
**Statens vegvesen for Bjørvikatunnelen
* Byggeskikkprisen &ndash;
**Statens byggeskikkpris: Hamsunsenteret

* Vincent Scully-prisen &ndash; William K. Reilly

## Dødsfall
* 10. mars &ndash;  Ralf Schüler, tysk arkitekt (født 1930)
* 18. mai &ndash;  Antoine de Saussure (født 1909)
* 6. juni &ndash; Stefan Kuryłowicz, polsk arkitekt (født 1949)
* 4. september &ndash; Jean-Louis Véret, fransk arkitekt (født 1927)
* 17. september &ndash; Colin Madigan, australsk arkitekt  (født 1921)
* 27. september &ndash; Imre Makovecz, ungarsk arkitekt  (født 1935)
* 2. oktober &ndash; Efraín Recinos, arkitekt fra Guatemala (født 1928)
* 5. oktober &ndash; Enver Faja, albansk arkitekt og diplomat (født 1934)
* 22. oktober &ndash; Jean Dubuisson, fransk arkitekt (født 1914)
* 24. oktober &ndash; Bruno Weber, sveitsisk arkitekt (født 1931)
* 1. november &ndash;  Pascal Haüsermann, sveitsisk arkitekt (født 1936)
* 9. november &ndash; Carl Nyrén, svensk arkitekt (93) (født 1917)
* 10. november &ndash; Gehrdt Bornebusch, dansk arkitekt (86) (født 1925)
* 25. november &ndash;  Karel Hubacek, tsjekkisk arkitekt  (født 1924)
* 12. desember &ndash;  Gene Summers, amerikansk arkitekt  (født 1928)
* 27. desember &ndash;  Anne Tyng, amerikansk arkitekt  (født 1920)
* 30. desember &ndash; Ricardo Legorreta, meksikansk arkitekt, UIA gullmedaljevinner  (født 1931)

## Referanser
Frank Forde

**Francis Michael Forde** (født 18. juli 1890 i Mitchell i Queensland, død 28. januar 1983) var en australsk politiker og den 15. statsministeren i Australia. Han var den statsministeren som satt i dette embetet i for den korteste perioden i Australias historie.

Forde var den andre av seks barn av irske innvandrerforeldre og han ble utdannet ved St. Mary's College i Toowoomba, en katolsk skole, der han ble utdannet til lærer. Han slo seg senere ned i Rockhampton, der han ble aktiv innenfor Australian Labor Party. Han ble samtidig medlem i en utdanningsgruppe for arbeidere. I 1917 ble han valgt inn i den lovgivende forsamling for den australske delstaten Queensland. I 1922 trakk han seg fra dette embetet og han ble valgt inn til det australske Representantenes hus for distriktet Capricornia. 

Forde avanserte snart innenfor rekkene til det australske Labor Party. Da Labor Party vant valget i 1929, ble han ansatt som assisterende minister for handel og tollvesenet i regjeringen til James Scullin. I de siste dagene til denne regjeringen satt han som minister for handel og tollvesenet. Forde var en av de få senior parlamentsmedlemmer fra Labor Party som overleve nederlaget under valget i 1931. Forde ble nestleder for den politiske opposisjonen i 1932. 

James Scullin pensjonerte seg fra politikken i 1935. Forde var en lojal nestleder for den politiske opposisjonen, og i 1941, da Australian Labor Party kom tilbake til makten ble han innsatt som den neste forsvarsministeren. Dette var en svært viktig oppgave under den andre verdenskrig. Som forsvarsminister fikk han mye kritikk for tregheten til det militære personell som skulle demobiliseres når verdenskrigen var over. Som et resultat mistet han sin posisjon under valget i 1946.

Den 5. juli 1945 døde statsminister John Curtin mens han fremdeles satt i embetet. Som nestleder, ble Forde tatt i ed som Australias neste statsminister, dagen etter. Daværende generalguvernør for Australia var prins Henry, hertug av Gloucester. Forde døde i 1983. Hans begravelse ble avholdt den 3. februar 1983, samme dag som Bob Hawke ble valgt den nye lederen for Labor Party. Forde var 93 år gammel da han døde.

Forde var den eneste nestlederen for Australian Labor Party som hadde tjenestegjort under tre ledere av partiet (James Scullin, John Curtin og Ben Chifley). Forde var gift seg med Veronica Catherine O'Reilly i 1925 og de hadde fire barn sammen: 
#Mary (født i 1928) 
#Mercia (født i 1930) 
#Clare (født i 1932) 
#Francis Gerard Forde (1935&ndash;1966)

## Bibliografi
* Carroll, Brian, *Australia's Prime Ministers: From Barton to Howard*, Rosenberg Publishing, 2004, ISBN 187705822X 
* Hughes, Colin A (1976), *Mr Prime Minister. Australian Prime Ministers 1901-1972*, Oxford University Press, Melbourne, Victoria, Ch.16. ISBN 0 19 550471 2

## Referanser


## Eksterne lenker
* 
* 
*
Jim Larsen

**Jim Larsen** (født 6. november 1985) er en dansk tidligere fotballspiller. Han blir beskrevet som hurtig, kraftfull, taklingssterk og god i lufta.

31. mai 2016 la han opp som fotballspiller.
## Klubbspill
Larsen kom fra Silkeborg foran 2011-sesongen. Han debuterte for RBK borte mot Brann 20. mars, og scoret sitt første mål borte mot Molde 8. mai.

## Landslagsspill
Han ble i 2009 tatt ut i det danske landslaget til en VM-kvalifiseringskamp mot Ungarn da han spilte for Silkeborg, men kom ikke på banen. Han har til nå ikke spilt en landskamp.

## Referanser


## Eksterne lenker
* 
* Spillerprofil på RBK.no
Best of Ruphus

***Best of Ruphus*** er et samlealbum med Ruphus, utgitt i 1977.

## Sporliste

# «Trapped in a Game» (Ruphus) (*[[New Born Day]]*)
# «Pictures of a Day» (Asle Nilsen/Haakon Graf) (*[[Ranshart]]*)
# «Coloured Dreams» (Ruphus) (*New Born Day*)
# «Inner Voice» (Kjell Larsen) (*[[Inner Voice]]*)
# «Easy Lovers, Heavy Moaners» (Larsen/Håkon Bull-Hansen) (*Ranshart*)
# «Brain Boogie» (Graf) (*[[Let Your Light Shine]]*)

## Eksterne lenker
Rachel Nordtømme

**Rachel Nordtømme** (født 8. juni 1989) er en norsk friidrettsutøver og blogger bosatt i Steinkjer i Nord-Trøndelag.

Hun er samboer med André Villa siden 2013. De har to barn sammen, født i 2015 og 2020.

## Karriere
Nordtømme har et individuelt NM-gull i friidrett fra 2007 som sitt høydepunkt i karrieren, men hun har også to stafettgull og flere andre medaljer.

I NM i friidrett innendørs 2011 kom hun på sjetteplass i lengde uten tilløp.

## Medaljer i norske mesterskap

## Annet
* Høsten 2011 deltok hun i *[[Skal vi danse (TV-program)|Skal vi danse]]* sammen med dansepartneren Henrik Frisk, men de var først ute av konkurransen.
* Hennes søster, Liv-Miriam Nordtømme, driver også med friidrett.

## Referanser




## Eksterne lenker
* 
*